Anna Gimeno Berbegal impartirà dimecres la conferència ‘Ecofeminisme’
03 de febrer 2020

La Universitat Popular de Sagunt i la Universitat Jaume I (UJI), en col·laboració amb l'associació de Dones de Baladre han programat per a este dimecres, 5 de febrer, la conferència ‘Ecofeminisme’, d'Anna Gimeno Berbegal, periodista i diplomada en sociologia. La xarrada forma part del cicle de conferències de la seu de l'UJI del Camp de Morvedre i començarà a les 17 hores en la seu de l'Associació Dones de Baladre, situada al carrer Tirant lo Blanc.

  

Anna Gimeno Berbegal és una periodista llicenciada en Ciències de la Informació i diplomada en Sociologia, i ha col·laborat en diversos mitjans de comunicació com el diari _Levante-EMV_, _l'Agència Efe_, _Ràdio 9_, així com en suplements i revistes culturals. També, ha sigut professora de Comunicació en Educació d'Adults a la ciutat de València; professora de Comunicació per al desenvolupament del màster Poder Local, Desenvolupament i Moviments Socials de la Universitat de València, que s'impartix a l'Equador. Gimeno ha sigut també responsable de premsa de diversos  ajuntaments, ONG, actes culturals de València, i en l'actualitat exercix d'analista política i ocupa la coordinació de premsa i comunicació del col·lectiu Per l'Horta. A més, és membre del consell de redacció de la revista _Eines. Papers per al canvi social._

  

L'entrada serà gratuïta i estarà oberta a tots els públics.

  

![](/media/kzhl5vry/18_c_cartell-seu-morvedre-conf-ecofeminisme.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/anna-gimeno-berbegal-impartira-dimecres-la-conferencia-ecofeminisme/ "Facebook")
*   [](http://twitter.com/share?url=https://aytosagunto.es/va/actualitat/anna-gimeno-berbegal-impartira-dimecres-la-conferencia-ecofeminisme/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/anna-gimeno-berbegal-impartira-dimecres-la-conferencia-ecofeminisme/ "Linked In")
*   [](mailto:?body=https://aytosagunto.es/va/actualitat/anna-gimeno-berbegal-impartira-dimecres-la-conferencia-ecofeminisme/)